Ada Colau i Ballano

Ada Colau i Ballano ['aðə ku'law],  [ada kolaŭ] (naskiĝis la  en Barcelono) estas kataluna politikisto, socia aktivulo, urbestro de Barcelono inter 2015 kaj 2023. La  ŝi ekestis la unua urbestrino de Barcelono. Ŝi estas ano de la municipa partio Barcelono Kolektive (BeC).

 Profesia vivo 
Colau naskiĝis en Barcelono kaj studis filozofion je la Universitato de Barcelono.

En 2009 ŝi kunfondis Plataforma d'Afectats per la Hipoteca (Platformo de Damaĝitoj pro Hipoteko) kaj ŝi estis ĝia proparolanto ĝis la 7-a de majo 2014. Poste ŝi laboris en Observatori DESC (Observejo pri Kulturaj, Sociaj kaj Ekonomiaj Rajtoj) de Barcelono. 

La 24-an de majon 2015 dum la municipaj balotoj en Barcelono ŝi venkis balotojn kaj akiris la postenon de urbestro. Ŝi denove estis elektita urbestro en la balotoj de 2019. En la balotado de 2023 ŝi ne akiras la unuan lokon, kaj post negocado de la partioj estas elektita nova urbestro Jaume Collboni de la Socialista Partio de Katalunio.

 Rilato al Esperanto 
eta|Ada Colau (2013)|alternative=|maldekstra
Dum la elektokampanjo en 2015 ŝi uzis Esperanton. La partio uzis reklamafiŝojn en dudek lingvoj kun sloganoj kiel “Ili volas nin solaj – ili vidos nin kunaj”, “La demokratia revolucio apartenas al ĉiuj” kaj "Ada Colau: Urbestrino por la ŝanĝo".

La iniciato pri la esperantigo estis veterana esperantisto, kiu ankaŭ estas aktivulo en la kampanjo de BeC. "La iniciato ricevis kompletan apogon de la kampanjantoj, kiuj krome vidas la ĉeeston de Esperanto kiel kontribuon al la flegado de la kolektiva memoro de la popola Barcelono, urbo kie Esperanto dum multaj jaroj estis simbolo de popola aktivado."Toño del Barrio, "Sukcesa kampanjo por Esperanto", Ondo de Esperanto 7 (2015).

 Eksteraj ligiloj 

 Esperantlingvaj elektoafiŝoj en Barcelono 

 Referencoj 

Kategorio:Sociaj aktivuloj
Kategorio:Katalunoj